*Kivonat a Jászberény Városi Önkormányzat Képviselő-testületének 2018. december 12-én megtartott ülése jegyzőkönyvéből*

***Jászberény Városi Önkormányzat Képviselő-testületének***

***28/2018. (XII. 13.) önkormányzati rendelete***

***a Jászberény Város Polgármesteri Hivatalában dolgozó köztisztviselők közszolgálati jogviszonyának egyes kérdéseiről szóló 22/2001. (VIII. 24.) önkormányzati rendelet módosításáról***

A Jászberény Városi Önkormányzat Képviselő-testülete

az 1. § és a 2.§ vonatkozásában az Alaptörvény 32. cikk (1) bekezdésében meghatározott eredeti jogalkotói hatáskörében,

az 1. § vonatkozásában Magyarország 2019. évi költségvetésről szóló 2018. évi L. törvény 60. § (6) bekezdésében,

a 2. § vonatkozásában az Alaptörvény 32. cikk (1) bekezdés a) pontjában, valamint a közszolgálati tisztviselőkről szóló 2011. évi CXCIX. törvény 232/A. §-ában meghatározott feladatkörében eljárva a következőket rendeli el:

1. **§**

(1) A Jászberény Város Polgármesteri Hivatalában dolgozó köztisztviselők közszolgálati jogviszonyának egyes kérdéseiről szóló 22/2001. (VIII. 24.) önkormányzati rendelet (a továbbiakban: Ör.) 4. § (6) bekezdése helyébe a következő rendelkezés lép:

*”(6) Az illetményalap mértéke 2019. évben 55.000,- Ft.”*

(2) Az Ör. 5. § (1) bekezdésében a ”2018. évre” szövegrész helyébe a ”*2019. évre*” szövegrész lép.

1. **§**

Az Ör. az alábbi 12/A §-sal egészül ki:

”**12/A. §**

**Munkaszüneti nap**

(1) A közszolgálati tisztviselők számára a Közszolgálati Tisztviselők Napja, július 1-je, munkaszüneti nap.

(2) Az (1) bekezdés rendelkezéseit alkalmazni kell a polgármester, az alpolgármester és a Hivatal munkavállalói tekintetében is.

(3) Az (1) bekezdéssel összefüggésben keletkező többletköltségek fedezetét a Jászberény Városi Önkormányzat saját bevétele biztosítja.”

1. **§**

Ez a rendelet 2019. január 1-jén lép hatályba.

**Kelt:** Jászberény Városi Önkormányzat Képviselő-testületének 2018. december 12-én tartott ülésén**.**

|  |  |  |
| --- | --- | --- |
| ***Dr. Szabó Tamás s.k.*** |  | ***Dr. Gottdiener Lajos s.k.*** |
| ***polgármester*** | ***jegyző*** |